Ρόζα της Αυστρίας

Η Ρόζα (γερμ. Rosa von Habsburg-Lothringen, prinzessin von Toskana, 22 Σεπτεμβρίου 1906 - 17 Σεπτεμβρίου 1983) του Οίκου των Αψβούργων-Λωρραίνης ήταν αρχιδούκισσα της Αυστρίας και πριγκίπισσα της Βοημίας, της Ουγγαρίας και της Τοσκάνης και με το γάμο της έγινε πριγκίπισσα διαδόχου της Βυρτεμβέργης.

Βιογραφία
Η Ρόζα Μαρία Αντωνία Ροβέρτα Ιωσηφίνα Άννα Βαλπούργα Καρμέλα Ιγνατία Ρίτα ντε Κάσια ήταν το τέταρτο παιδί και η δεύτερη κόρη του Πέτρου Φερδινάνδου της Αυστρίας, Διαδόχου Πρίγκιπα της Τοσκάνης, μετά τιτουλάριου Μεγάλου Δούκα της Τοσκάνης, διοικητή του Αυστρο-Ουγγρικού στρατού κατά τον Α΄ Παγκόσμιο Πόλεμο, και της Μαρίας Χριστίνας των Βουρβόνων-Δύο Σικελιών, κόρης του Αλφόνσου, Κόμη της Καζέρτα.

Το 1928 παντρεύτηκε το Φίλιππο Αλβέρτο της Βυρτεμβέργης, ο οποίος είχε πιο πριν νυμφευτεί (σε πρώτο γάμο) τη μεγαλύτερη αδελφή της, Ελένη, που απεβίωσε 21 ετών το 1924. 

Οικογένεια
Παντρεύτηκε το 1928 το Φίλιππο Αλβέρτο (διάδοχο Πρίγκιπα, μετά τιτουλάριο Βασιλιά) της Βυρτεμβέργης, και είχε έξι τέκνα:
 Ελένη Μαρία Χριστίνα Ρόζα Μαργαρίτα Αλβερτίνη Φιλιππίνη Αμαλία Θηρεσία Ιωσηφίνα Αντωνία Αλίκη Πετρίνα Πάολα Πία (1929 - 2021), παντρεύτηκε το μαρκήσιο Φεντερίκο Παλλαβιτσίνι.
 Λουδοβίκος Αλβέρτος Μαρία Φίλιππος Πέτρος Φερδινάνδος Κάρολος Γοδεφρείδος Γεώργιος Αλφόνσος (1930 - 2019), έκανε δύο μοργανατικούς γάμους, παραιτούμενος της διαδοχής, απέκτησε απογόνους.
 Ελισάβετ Μαρία Μαργαρίτα Αλίκη Ελένη Ρόζα Φιλιππίνη Χριστίνα Ιωσηφίνα Θηρεσία φον Κίντε Γιεζού (= του Θείου Βρέφους) (1933 - 2022), παντρεύτηκε τον Αντώνιο των Βουρβόνων-Δύο Σικελιών.
 Μαρία Θηρεσία (γενν. 1934), παντρεύτηκε τον Ερρίκο των Βουρβόνων-Ορλεάνης, Κόμη του Παρισιού. Ο γάμος ακυρώθηκε.
 Κάρολος (1936 - 2022), τιτουλάριος Βασιλιάς και Δούκας της Βυρτεμβέργης.
 Μαρία Αντωνία (1937 - 2004).

Πρόγονοι

Πηγές
 Darryl Lundy (10 May 2003). "Rosa Erzherzogin von Österreich". ThePeerage.com. Retrieved 2009-07-26.
 Paul Theroff. "TUSCANY". Paul Theroff's Royal Genealogy Site. Retrieved 2009-07-26.

 Παραπομπές 

Κατηγορία:Οίκος των Αψβούργων-Λωρραίνης
Κατηγορία:Δούκισσες της Βυρτεμβέργης
Κατηγορία:Πριγκίπισσες της Αυστρίας